Parastā vīksna

Parastā vīksna (Ulmus laevis) ir gobu ģints suga. Tā ir plaši sastopama Eiropā, Latvijā ir izplatīta nevienmērīgi, kur izplatības biežums strauji samazinās virzienā no valsts austrumiem uz rietumiem.

 Apraksts 
Parastā vīksna ir 8–20 m garš koks ar šauru vainagu. Tam ir pelēcīgi brūns un rievains stumbrs. Lapas ir plati eliptiskas, pamats nevienādmalu, plātnes virspuse un apakšpuse gluda, kāts īss, gals smails, mala divkārtzāģzobaina. Lapas plātnes sāndzīslas nezaro vai atzarojumu ļoti maz. Zied lapām plaukstot. Ziedi ir divdzimumu, blīvos pušķos zaru galā, nokareni garā un tievā kātā. Putekšnīcas ir sarkanas. Auglis ir riekstiņš ar plēvjainu spārnu jeb spārnulis. Auglis plakans, nokarenā kātā, kas bieži pārsniedz spārnuļa garumu. Spārnuļa apmale apmatota. Zied maijā.

 Atsauces 

 Ārējās saites 

Kategorija:Gobas
Kategorija:Latvijas flora